**Nr. -------/27.06.2022**

**Anunț concurs pentru ocuparea funcțiilor vacante de director și director adjunct din unitățile de învățământ de stat din județul Bacău, sesiunea iunie – octombrie 2022**

Inspectoratul Școlar Județean Bacău anunță organizarea concursului pentru ocuparea a **40 funcții vacante de director și 13 funcții de director adjunct** din unitățile de învățământ de stat din județul Bacău în baza Metodologiei privind organizarea și desfășurarea concursului pentru ocuparea funcțiilor de director și director adjunct din unitățile de învățământ preuniversitar de stat, aprobată prin Ordinul Ministrului Educației nr. 4597/06.08.2021, cu modificările și completările ulterioare, denumită în continuare Metodologie.

La concurs pot candida persoanele care îndeplinesc, cumulativ, următoarele condiții:

a) Sunt absolvenți ai învățământului superior cu diplomă de licență sau atestat de echivalare în condițiile art. 149 alin. (3) din Legea educației naționale nr. 1/2011, cu modificările și completările ulterioare;

b) Sunt titulari în învățământul preuniversitar, având încheiat contract de muncă pe perioadă nedeterminată;

c) Au o vechime în învățământul preuniversitar de minimum 5 ani;

d) Au calificativul „Foarte bine“ acordat în ultimii 2 ani școlari încheiați lucrați efectiv la catedră în funcții didactice sau în funcții de conducere din unități de învățământ/inspectorate școlare/casele corpului didactic/Palatul Național al Copiilor/Ministerul Educației ori în funcții de îndrumare și control din inspectorate școlare/funcții de specialitate specifice Ministerului Educației;

e) Nu au fost sancționate disciplinar în anul școlar curent și în ultimii 2 ani școlari încheiați lucrați efectiv la catedră în funcții didactice sau în funcții de conducere din unități de învățământ/inspectorate școlare/casele corpului didactic/Palatul Național al Copiilor/Ministerul Educației ori de îndrumare și control din inspectorate școlare/funcții de specialitate specifice în Ministerul Educației sau a intervenit radierea de drept a sancțiunii, potrivit art. 248 alin. (3) din Legea nr. 53/2003 - Codul muncii, republicată, cu modificările și completările ulterioare;

f) Nu au fost lipsite de dreptul de a ocupa o funcție de conducere în învățământ prin hotărâre judecătorească definitivă de condamnare penală și nici nu au fost sancționate disciplinar, conform art. 280 alin. (2) litera (d) din Legea nr.1/2011, cu modificările și completările ulterioare, printr-o decizie de sancționare disciplinară, rămasă definitivă și în vigoare, cu suspendarea dreptului de a se înscrie la un concurs pentru ocuparea unei funcții de conducere;

g) Sunt apte din punct de vedere medical pentru îndeplinirea funcției, conform prevederilor art. 234 alin. (1) din Legea nr. 1/2011, cu modificările și completările ulterioare;

h) Nu au avut statutul de „lucrător al Securității“ sau „colaborator al Securității“.

Dosarul de înscriere la concurs se încarcă în aplicația informatică dedicată în perioada **28 iunie –17 iulie 2022**.

Calendarul de concurs pentru sesiunea iunie – octombrie 2022 este prevăzut în anexa nr. 8 la Metodologie, așa cum a fost modificată de anexa nr. 2 la Ordinul Ministrului Educației nr.4098/23.06.2022.

Bibliografia de concurs este prevăzută în anexa nr. 12 la Metodologie, așa cum a fost modificată de anexa nr. 8 la Ordinul Ministrului Educației nr.3026/2022.

Metodologia de concurs, bibliografia pentru concurs, fișele posturilor pentru director și director-adjunct, lista funcțiilor vacante și lista documentelor necesare înscrierii la concurs se afișează la sediul și pe site-ul inspectoratului școlar.

Informații suplimentare se pot obține pe site-ul [www.isjbacau.ro](http://www.isjbacau.ro) și la nr. de telefon 0754033700, de luni până vineri, între orele 9:00 și 15:00.

| **Nr. crt.** | **Unitatea de învățământ (denumirea lungă a unității de învățământ)** | **Funcția vacantă** | **Dovada cunoașterii limbii minorității (Da/Nu)** | **Aviz grup parlamentar (Da/Nu)** | **Aviz cult religios (Da/Nu)** | **Condiție învățământ special (Da/Nu)** |
| --- | --- | --- | --- | --- | --- | --- |
| 1 | CENTRUL ŞCOLAR DE EDUCAŢIE INCLUZIVĂ NR. 2 COMĂNEŞTI | Director | Nu | Nu | Nu | **Da** |
| 2 | CENTRUL ŞCOLAR DE EDUCAŢIE INCLUZIVĂ NR. 2 COMĂNEŞTI | Director adjunct | Nu | Nu | Nu | **Da** |
| 3 | COLEGIUL NAŢIONAL "FERDINAND I" BACĂU | Director adjunct | Nu | Nu | Nu | Nu |
| 4 | COLEGIUL NAŢIONAL "GHEORGHE VRĂNCEANU" BACĂU | Director | Nu | Nu | Nu | Nu |
| 5 | COLEGIUL NAŢIONAL "GHEORGHE VRĂNCEANU" BACĂU | Director adjunct | Nu | Nu | Nu | Nu |
| 6 | COLEGIUL NAŢIONAL CATOLIC "SF. IOSIF" BACĂU | Director | Nu | Nu | **Da** | Nu |
| 7 | GRĂDINIŢA CU PROGRAM SĂPTĂMÂNAL "AGRICOLA" BACĂU | Director | Nu | Nu | Nu | Nu |
| 8 | LICEUL TEHNOLOGIC "GEORGETA J. CANCICOV" PARINCEA | Director adjunct | Nu | Nu | Nu | Nu |
| 9 | LICEUL TEHNOLOGIC FĂGET | Director | Nu | Nu | Nu | Nu |
| 10 | LICEUL TEHNOLOGIC FĂGET | Director adjunct | **Da** | **Da** | Nu | Nu |
| 11 | LICEUL TEOLOGIC "FERICITUL IEREMIA" ONEŞTI | Director | Nu | Nu | **Da** | Nu |
| 12 | LICEUL TEORETIC "ION BORCEA" BUHUŞI | Director adjunct | Nu | Nu | Nu | Nu |
| 13 | ŞCOALA GIMNAZIALĂ "ALECU RUSSO" BACĂU | Director adjunct | Nu | Nu | Nu | Nu |
| 14 | ŞCOALA GIMNAZIALĂ "COSTACHE NEGRI" NEGRI | Director | Nu | Nu | Nu | Nu |
| 15 | ŞCOALA GIMNAZIALĂ "COSTACHI S. CIOCAN" COMĂNEŞTI | Director | Nu | Nu | Nu | Nu |
| 16 | ŞCOALA GIMNAZIALĂ "DANI GERGELY" GHIMEŞ | Director | **Da** | **Da** | Nu | Nu |
| 17 | ŞCOALA GIMNAZIALĂ "DOMNIŢA MARIA" BACĂU | Director | Nu | Nu | Nu | Nu |
| 18 | ŞCOALA GIMNAZIALĂ "DR. ALEXANDRU ŞAFRAN" BACĂU | Director adjunct | Nu | Nu | Nu | Nu |
| 19 | ŞCOALA GIMNAZIALĂ "EMIL BRĂESCU" MĂGURA | Director | Nu | Nu | Nu | Nu |
| 20 | ŞCOALA GIMNAZIALĂ "GENERAL NICOLAE ŞOVA" PODURI | Director | Nu | Nu | Nu | Nu |
| 21 | ŞCOALA GIMNAZIALĂ "GEORGE ENESCU" MOINEŞTI | Director adjunct | Nu | Nu | Nu | Nu |
| 22 | ŞCOALA GIMNAZIALĂ "GHEORGHE AVRAMESCU" PRĂJEŞTI | Director | Nu | Nu | Nu | Nu |
| 23 | ŞCOALA GIMNAZIALĂ "GHEORGHE BANTAŞ" ITEŞTI | Director | Nu | Nu | Nu | Nu |
| 24 | ŞCOALA GIMNAZIALĂ "ION ROTARU" VALEA LUI ION | Director | Nu | Nu | Nu | Nu |
| 25 | ŞCOALA GIMNAZIALĂ "ION STRAT" GIOSENI | Director | Nu | Nu | Nu | Nu |
| 26 | ŞCOALA GIMNAZIALĂ "MIHAI EMINESCU" BUHUŞI | Director | Nu | Nu | Nu | Nu |
| 27 | ŞCOALA GIMNAZIALĂ "MIHAI EMINESCU" BUHUŞI | Director adjunct | Nu | Nu | Nu | Nu |
| 28 | ŞCOALA GIMNAZIALĂ "MIHAI EMINESCU" LIPOVA | Director | Nu | Nu | Nu | Nu |
| 29 | ŞCOALA GIMNAZIALĂ "MIHAIL ANDREI" BUHUŞI | Director | Nu | Nu | Nu | Nu |
| 30 | ŞCOALA GIMNAZIALĂ "SMARANDA APOSTOLEANU" COLONEŞTI | Director | Nu | Nu | Nu | Nu |
| 31 | ŞCOALA GIMNAZIALĂ "STEFAN CEL MARE" BUHUŞI | Director | Nu | Nu | Nu | Nu |
| 32 | ŞCOALA GIMNAZIALĂ "ŞTEFAN CEL MARE" ZEMEŞ | Director | Nu | Nu | Nu | Nu |
| 33 | ŞCOALA GIMNAZIALĂ "VASILE BORCEA" BEREŞTI-BISTRIŢA | Director | Nu | Nu | Nu | Nu |
| 34 | ŞCOALA GIMNAZIALĂ "VASILE GH. RADU" SATU NOU | Director | Nu | Nu | Nu | Nu |
| 35 | ŞCOALA GIMNAZIALĂ AGĂŞ | Director | Nu | Nu | Nu | Nu |
| 36 | ŞCOALA GIMNAZIALĂ ASĂU | Director | Nu | Nu | Nu | Nu |
| 37 | ŞCOALA GIMNAZIALĂ CĂLUGĂRENI | Director | Nu | Nu | Nu | Nu |
| 38 | ŞCOALA GIMNAZIALĂ CORBASCA | Director | Nu | Nu | Nu | Nu |
| 39 | ŞCOALA GIMNAZIALĂ NR. 1 BÂRSĂNEŞTI | Director | Nu | Nu | Nu | Nu |
| 40 | ŞCOALA GIMNAZIALĂ NR. 1 BLĂGEŞTI | Director | Nu | Nu | Nu | Nu |
| 41 | ŞCOALA GIMNAZIALĂ NR. 1 GURA VĂII | Director | Nu | Nu | Nu | Nu |
| 42 | ŞCOALA GIMNAZIALĂ NR. 1 NEGOIEŞTI | Director | Nu | Nu | Nu | Nu |
| 43 | ȘCOALA GIMNAZIALĂ NR. 1 ORBENI | Director | Nu | Nu | Nu | Nu |
| 44 | ŞCOALA GIMNAZIALĂ NR. 1 ROŞIORI | Director | Nu | Nu | Nu | Nu |
| 45 | ŞCOALA GIMNAZIALĂ NR. 1 SĂRATA | Director | Nu | Nu | Nu | Nu |
| 46 | ŞCOALA GIMNAZIALĂ NR. 1 SLĂNIC-MOLDOVA | Director | Nu | Nu | Nu | Nu |
| 47 | ŞCOALA GIMNAZIALĂ NR. 1 SLOBOZIA | Director | Nu | Nu | Nu | Nu |
| 48 | ŞCOALA GIMNAZIALĂ NR. 2 TÂRGU OCNA | Director adjunct | Nu | Nu | Nu | Nu |
| 49 | ŞCOALA GIMNAZIALĂ PÂRJOL | Director adjunct | Nu | Nu | Nu | Nu |
| 50 | ŞCOALA GIMNAZIALĂ PLOPU | Director | Nu | Nu | Nu | Nu |
| 51 | ŞCOALA GIMNAZIALĂ RĂCĂCIUNI | Director adjunct | Nu | Nu | Nu | Nu |
| 52 | ŞCOALA GIMNAZIALĂ RĂCĂTĂU | Director | Nu | Nu | Nu | Nu |
| 53 | ŞCOALA GIMNAZIALĂ URECHEŞTI | Director | Nu | Nu | Nu | Nu |

**Inspector şcolar general,**

**prof. Egarmin Ana-Maria**